Diari Oficial de la Generalitat Valenciana


Sumari del DOGV 4760, del 25-05-2004 (2004/5211)

RESOLUCIÓ de 10 de maig de 2004, de la direcció general d'Ensenyament, per la qual es dicten instruccions per a omplir els documents oficials d'avaluació de l'alumnat presencial en les ensenyances oficials d'idiomes.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5211


Data del document
:   10-05-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * avaluació de coneixements
    * legislació escolar
    * ensenyament d'idiomes

RESOLUCIÓ de 10 de maig de 2004, de la direcció general d'Ensenyament, per la qual es dicten instruccions per a omplir els documents oficials d'avaluació de l'alumnat presencial en les ensenyances oficials d'idiomes. [2004/X5211]
  
El Reial Decret 967/1988, de 2 de setembre (BOE de 10.09.88) regula les ensenyances corresponents al primer nivell de les ensenyances especialitzades d'idiomes. Els reials decrets 1.523/1989, d'1 de desembre (BOE de 18.12.89), i 47/1992, de 24 de gener (BOE de 05.02.92), que el desenvolupen, van aprovar els continguts mínims corresponents a les ensenyances especialitzades d'idiomes corresponents a les llengües estrangeres i a les llengües espanyoles respectivament.
  
A fi d'unificar criteris respecte dels documents d'avaluació de l'alumnat presencial i de l'alumnat lliure i en virtut de les competències que m'assigna el Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport que atorga al director general d'Ensenyament la facultat de dictar resolucions en assumptes de la seua competència; resolc:
  
Primer. Model oficial d'acta d'avaluació
  
1.1. El model d'acta oficial per a l'avaluació en les ensenyances presencials, Cicle Elemental del Primer Nivell d'Idiomes en cada un dels idiomes autoritzats en cada una de les Escoles Oficials d'Idiomes de la Comunitat Valenciana és el que figura com a annex I de la present resolució.
  
1.2. El model d'acta oficial per a l'avaluació en les ensenyances presencials, Cicle Superior del Primer Nivell d'Idiomes en cada un dels idiomes autoritzats en cada una de les Escoles Oficials d'Idiomes de la Comunitat Valenciana és el que figura com a annex II de la present resolució.
  
Este model és el que haurà d'acompanyar a la proposta d'expedició del Certificat d'Aptitud d'haver superat el dit Cicle.
  
Segon. Qualificació
  
Les qualificacions resultants del procés d'avaluació contínua es consignaran en les actes finals utilitzant la valoració d'insuficient, suficient, bé, notable i excel·lent.
  
La qualificació final d'insuficient es considerarà ?no apte?, la resta de qualificacions com a ?apte?.
  
Tercer. Certificat d'haver superat el Cicle Elemental del Primer nivell
  
En el certificat d'haver superat del Cicle Elemental constarà clarament la identificació de la persona interessada (nom, cognoms, número d'identificació, municipi, país i data de naixement), l'idioma, l'Escola Oficial d'Idiomes, i la data de superació de la prova. Dit certificat serà expedit pel secretari/ària de l'Escola i portarà el vistiplau del director/a.
  
Quart. La present resolució s'aplicarà a partir de l'endemà de la publicació en totes les Escoles Oficials d'Idiomes de la Comunitat Valenciana i en tots els idiomes que tinguen autoritzats.